**Obavijest uz natječaj za prijam u službu u Grad Sinj, s opisom poslova radnog mjesta,**

**podacima o plaći i pravnim izvorima za pisano testiranje**

U Narodnim novinama br.44., dana 08.travnja 2022. godine objavljen je:

* Natječaj za prijam u službu u Grad Sinj, Ured Grada, na radno mjesto:Pročelnik Ureda Grada Sinja(1 izvršitelj, m/ž), na neodređeno vrijeme, uz probni rad od tri (3) mjeseca.

Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada je 19. travnja 2022. godine (utorak).

1. **Opis poslova radnog mjesta:**
2. **Pročelnik Ureda Grada**

Rukovodi,organizira i koordinira poslove iz djelokruga Ureda Grada,prati zakone, podzakonske propise i daje stručna mišljenja i savjete iz područja primjene zakona kojima se uređuje ustrojstvo i nadležnost jedinica lokalne samouprave te izrađuje prijedloge akata iz nadležnosti Ureda Grada i vodi brigu o usklađenosti tih akata sa zakonom, podzakonskim propisima i Statutom, prati stanje iz djelokruga Ureda Grada i predlaže odgovarajuće mjere, stručno obrađuje najsloženija pitanja i daje stručna obrazloženja i upute radi izvršenja poslova iz djelokruga Ureda Grada,prati pripremu sjednica Gradskog vijeća, stalnih i povremenih tijela Gradskog vijeća i Gradonačelnika,te koordinira poslove oko objave akata te potrebe Gradskog vijeća i Gradonačelnika, pomaže predsjedniku Gradskog vijeća, predsjednicima klubova vijećnika i predsjendicima stalnih i povremenih radnih tijela u formuliranju odluka,zaključaka i amandmana, kreira politiku društvenih djelatnosti Grada i sudjeluje u izradi prijedloga javnih potreba iz područja društvenih djelatnosti i nadzire izradu istih, koordinira sve zakonske obveze ustanova kojima je osnivač Grad prema Osnivaču,koordinira suradnju udruga iz područja društvenih djelatnosti s Gradom,sudjeluje u pripremi Proračuna iz djelokruga Ureda Grada,poslovi vezani uz pripremu i izvođenje izbora na svim razinama kao i poslovi vezani uz neposredno sudjelovanje građana u odlučivanju o lokalnim poslovima poput mjesnih odbora kao i poslovi vezani za nacionalne manjine, zastupa Grad Sinj pred pravosudnim,upravnim i drugim tijelima iz djelokruga Grada, te obavlja poslove za ostvarivanje prava na pristup informacijama, obavlja poslove vezane uz suradnju sa nadležnim državnim, županijskim, gradskim i drugim tijelima, odvjetničkim uredima, udrugama i drugim pravnim i fizičkim osobama te organizira i održava suradnju s drugim jedinicama lokalne i područne (regionalne) samouprave te drugim institucijama u zemlji i inozemstvu,poslovi koordiniranja protkolarnih aktivnosti gradonačelnika i zamjenika gradonačelnika,informiranje građana o aktivnostima gradonačelnika, zamjenika gradonačelnika, gradskog vijeća i upravnih tijela,poslovi pripreme istupa gradonačelnika, zamjenika gradonačelnika, kao i poslovi suradnje Grada s drugim instuitucijama, jedinicama lokalne i područne (regionalme) samouprave u zemlji i inozemstvu,potpisuje sva rješenja, akte i ostale dokumente koji su izrađeni u Uredu Grada, izrađuje prijedloge ugovora iz djelokruga Ureda Grada,vodi evidencije ugovora te brine o njihovom izvršenju, pruža stručnu pomoć za potrebe izrade ugovora iz djelokruga drugih upravnih tijela, obavlja i druge poslove po nalogu Gradonačelnika.

1. **Podaci o plaći:**

* Koeficijent složenosti poslova radnog mjesta Glavni rukovoditelj– Pročelnik Ureda Grada je 5,04, uz osnovicu za izračun plaće u iznosu od 2.750 kuna.

Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.

1. **Prethodna provjera znanja i sposobnosti:**

Prethodna provjera znanja i sposobnosti kandidata obuhvaća:

(1) pisano testiranje;

(2) intervju.

Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju.

Smatra se da je kandidat koji nije pristupio prethodnoj provjeri znanja povukao prijavu na natječaj.

Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu.

1. **Pravni izvori za pripremanje kandidata za provjeru su sljedeći:**

Izvori za pripremanje kandidata za radno mjesto Pročelnik Ureda Grada Sinja, za pisano testiranje:

1. Zakon o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15 i 123/17,98/19,144/20),
2. Statut Grada Sinja („Službeni glasnik Grada Sinja“ br.2/21),
3. Zakon o službenicima i namještenicima u lokalnoj i područnoj (regionalnoj) samopravi(„Narodne novine“, br. 86/08, 61/11, 04/18, 112/19),
4. Zakon o općem upravnom postupku(„Narodne novine“,br.47/09,110/21) ,
5. Zakon o upravnim sporovima („Narodne novine“,br.20/10,143/12,152/14,94/16,29/17,110/21)
6. Zakon o vlasništvu i stvarnim pravima(„Narodne ovine“,br.91/96, 68/98, 137/99, 22/00, 73/00,129/00, 114/01, 79/06, 141/06, 146/08, 38/09, 153/09, 143/12, 152/14)

**V. OSTALO**

Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Grada Sinja, najmanje pet dana prije održavanja provjere.

U Listi kandidata, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.

Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.

Eventualne dodatne upite za natječaj koji provodi Gradonačelnik Grada Sinja možete poslati putem elektroničke pošte, na adresu: **ivan.medvid@sinj.hr**